แนวโน้มหุ้นเช้าลงตามภูมิภาค
นักวิเคราะห์ฯ ประเมินดัชนีเช้าวันนี้มีแรงขายต่อเนื่อง -บาทอ่อน-Fund Flow ไหลออก
12 มิ.ย. 2556

นักวิเคราะห์ฯ ประเมินดัชนีเช้าวันนี้มีแรงขายต่อเนื่อง -บาทอ่อน-Fund Flow ไหลออก
นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต กล่าวว่า ตลาดหุ้นไทยอาจยังมีแรงขายต่อจากวานนี้ หลังจากตลาดหุ้นอินโดนีเซียยังปรับลง เช่นเดียวกับประเทศอื่นในภูมิภาคที่ปรับลงเกือบทุกตลาด แต่ตลาดหุ้นบ้านเราเมื่อวานนี้ลงลึกว่าตลาดอื่น อาจจะรีบาวด์ได้ทุกเมื่อแต่อาจจะไปได้ไม่ไกลมาก เพราะยังผันผวนจากปัจจัยภายนอกเป็นหลัก
ขณะที่ค่าเงินบาทอ่อนค่าทะลุ 31 บาท/ดอลลาร์ไปแล้ว แสดงให้เห็นถึง Fund Flow ไหลออก และนักลงทุนที่ขายออกไปแล้วคงจะรีรอว่าจะกลับเข้าซื้อดีหรือไม่ ก็อาจจะไม่รีบเข้า กลยุทธ์ช่วงนี้ แนะชะลอการลงทุน แม้พื้นฐานไม่เปลี่ยน แต่เมื่อ Fund Flow ไหลออกก็ควรรอให้กระแสเงินไหลออกหยุดก่อนแล้วค่อยกลับเข้ามาลงทุนก็ยังทัน โดยให้แนวรับอยู่ที่ 1,440 จุด
"ตลาดมองยาก..ไม่มีแนวโน้ม เพราะยังผันผวนอยู่ แนะนักลงทุนให้รอดีกว่า ให้แรงขายต่างชาติชะลอลงก่อน" นายอดิศักดิ์ กล่าว